Canabae

[250px|thumb|right|[Castra Vetera|Vetera I e II (infra) cum canabis et Colonia Ulpia Traiana prope hodiernum Xantum (supra).]]

**Canabae** sive **canabae legionis** fuerunt vici civiles, qui tempore Romano circum castra stativa orti sunt. 

## Verbum "canabae" 
Canaba (kanaba, cannaba, canava, canapa), ae, f. valebat:
*cellam promptuariam sive tugurium ad copias (cibaria, vinum, oleum etc.) conservandas,
*tabernam,
*tabernas sive casas tabernariorum, qui exercitum secuti sunt. Cum ut castra etiam tabernae stativae factae sint, forma pluralis canabae paulatim sedes tabernariorum necnon omnium, qui circa castra considerunt, signficabat.

## Historia 
Notio primum tempore Augusti ad vicos iuxta castra in Germania denotandos adhibita est. Quod in canabis populus provinciarum ac milites conveniebant, non solum ad milites suppeditandos, sed etiam ad cultum humanum civilemque Romanorum propagandum maximi momenti erant. Status iuridicus *canabarum* variabat. Canabae parvi vici vocabantur, aliae, qui decursu annorum creverant, administratione propria cum magistratibus usae in municipia et etiam colonias profectae sunt, interdum thermis ac amphitheatro instructae.
Exempla canabarum legionis ab archaeologis effossarum in variis castris (ut puta Carnunto, Moguntiaco, Veteribus) videri possunt.

## Canabae et legiones secundum limitem Romanum 
[thumb|Castra legionum Romanarum cum canabis circa annum [80]]

Infra invenitur index 27 canabarum, quae circum castra ortae sunt (circa annum 80):
#Legio IX Hispana: Eburacum (York) 
#Legio XX Valeria Victrix: Viroconium (Wroxeter) 
#Legio II Adiutrix: Deva (Chester) 
#Legio II Augusta: Isca Silurum (Caerleon) 
#Legio X Gemina: Noviomagus Batavorum (Nijmegen) 
#Legio XXII Primigenia: Vetera (Xantum)
#Legio VI Victrix: Novaesium (Neuss) 
#Legio XXI Rapax: Bonna (Bonn) 
#Legio XIV Gemina e Legio I Adiutrix: Moguntiacum (Mainz) 
#Legio VIII Augusta: Argentoratae (Strasbourg / Straßburg) 
#Legio XI Claudia: Vindonissa (Windisch) 
#Legio XV Apollinaris: Carnuntum (Altenburg-Petronell) 
#Legio XIII Gemina: Poetovio (Ptuj) 
#Legio VII Claudia: Viminacium (Kostolac) 
#Legio V Alaudae: Ratiaria? (Archar)
#Legio V Macedonica: Oescus (Gigen) 
#Legio I Italica: Novae (Svishtov) 
#Legio IV Flavia Felix: Burnum (Kistanje) 
#Legio XVI Flavia Firma: Satala (Sadagh) 
#Legio XII Fulminata: Melitene (Melitene) 
#Legio VI Ferrata: Samosata (Samsat) 
#Legio IV Scythica: Zeugma (Belkis) 
#Legio III Gallica: Raphanaea 
#Legio X Fretensis: Aelia Capitolina (Hierosolyma) 
#Legio XXII Deiotariana e Legio III Cyrenaica: Nicopolis (Alexandria)
#Legio III Augusta: Theveste (Tebessa) 
#Legio VII Gemina: Legio (Legio)

## Notae 
## Bibliographia 
*Joergensen, I. P.: De municipiis et coloniis aetate imperatorum Romanorum ex canabis legionum ortis. Gottingae (Univ., Diss.) 1871
* Michaela Kronberger: *Siedlungschronologische Forschungen zu den canabae legionis von Vindobona. Die Gräberfelder (Monographien der Stadtarchäologie Wien Band 1)*. Vindobonae 2005.
* Yann Le Bohec: *Die römische Armee.* Stuttgardiae 1993 et denuo Hamburgi 2009, ISBN 978-3-86820-022-5, S. 262f.
* Harald von Petrikovits: *Die Canabae Legionis.* In: *150 Jahre Deutsches Archäologisches Institut, 1829-1979.* Mogontiaci 1981, ISBN 3-8053-0477-3. p. 165-175

*Castra Romana
*Limes Romanus

Categoria:Imperium Romanum
Categoria:Aedificia bellica
Categoria:Architectura antiqua Romana
Categoria:Habitationes